  Анжелика Тихонова корреспондент Финн-угор сиён-юонъя «Быг-Быг» VI калыккуспо фестивале таяз арын 4 сюрс 500-лэсь ятыр адями пыриськиз. Ужрад Шаркан ёросысь Быгы гуртын 5-7 пӧсьтолэзе ортчиз. Со сярысь ивортодэтъя «Удмуртия» агентстволэн корреспондентэзлы Удмурт лулчеберетъя «Быгы» центрлэн кивалтӥсез Жанна Ермолаева вераз. Куноосмы ветлӥзы туэ Карелиысь, Тверьысь, Татарстанысь, Башкириысь, Москваысь, Зимбабвеысь но тросэз асьме Удмуртиысь Жанна Ермолаева, Удмурт лулчеберетъя «Быгы» центрлэн кивалтӥсезТуэ нырысьсэ нылпиослы «Пичи шеф» вожвылъяськон радъязы. Соос салат, пыжытэк торт пӧраны быгатэменызы паймытӥзы. 6-7 аресъемъёс пӧлын «Салат» номинациын Шаркан ёросысь Тюар (Верхние Кивары) гуртысь Ольга но Анастасия Юфереваос вормизы. 8-10 аресъемъёс пӧлын котькинлэсь ческыт торт Шарканысь Гильванова Рената но Солдатова Дарья пӧразы. 11-13 аресъемъёс пӧлын тортэнызы Ижкарысь но Шарканысь Клюкинъёс: Иван, Антон но Елизавета вормизы. Со сяна, фестиваль улсын трос ужрадъёс ортчизы на. «Бенъёс» но «Бонъёс» футбол шудӥзы, кырӟасьёс но эктӥсьёс ас вожвылъяськонъёсазы пыриськизы, пӧраськисьёс жадёнэз тодытэк люкаськем калыкез куноятӥзы. Куноос понна туэ нырысьсэ Быгы гуртэн тодматскон но ортчытӥзы. Этнотур вал Быги кузя, кудӥз тодматӥз куноосты Быгилэн историеныз в интерактивной форме Жанна Ермолаева, Удмурт лулчеберетъя «Быгы» центрлэн кивалтӥсезРадъясьлэн верамезъя, вуоно арын «Быг-быг» фестиваль вис кароз. Со гуртозь сюрес лэсьтон ужъёсын герӟаськемын. Жанна Ермолаевалэн кылъёсызъя, туэ но сюлмаськонзы вал ини. Уго али 2 иськем 300 метр сюресэз тупатъяны кутскизы. Та дыре со интыын - горд сюй. Зоръёс ортчысалзы ке, гуртэ нокин пырыны ӧй быгатысал. Нош вуоно арын Шегъянысен Быгиозь (сюресэз тупатъялозы - ред.). 5 иськемлэсь ятыр отын. Отӥ ке сюрес лэсьтыны кутскизы… <…> Лач-лач сюрес мед лэсьтозы ини но, одӥг ар ортчыса, жур-жур асфальт кузя лыктыны мед быгатозы Быгие куноосмы шуыса Жанна Ермолаева, Удмурт лулчеберетъя «Быгы» центрлэн кивалтӥсезВераны кулэ, радъясьёслэн фестивалез кык арлы огпол ортчытъяны малпанзы но вань. Со пӧртэм фестивальёслэн ортчон дырзы одӥг вакытэ тупамен герӟаськемын. Но та дырлы со малпан гинэ, пумкылъян кутымтэ на. Тани туж трос Удмуртиын фестивальёс. «Окно в небо», кылсярысь. Соос лэсьто кык арлы одӥг пол. Ӵапак соослэн кемдэ вуоно аре. Милям вис луэ. Собере «Быг-быг» луоз. Соослэн вис луоз. Соин сыӵе но малпанъёс вань Жанна Ермолаева, Удмурт лулчеберетъя «Быгы» центрлэн кивалтӥсезТодэ вайытом, кылем арын фестивале 4 сюрс пала адями пыриськиз вал.  Ватсалом, 13-тӥ пӧсьтолэзе Сюмси черкогуртын «Узы-боры» ёроскуспо фестиваль-вожвылъяськон ортчоз. Тегъёс: Лулчеберет Шаркан Удмуртия фестиваль сиён-юонъёс Удмуртиысьтуризм  